Il-Monument li qed isir mill-Partit Laburista f’ġieħ l-eks Prim Ministru Dom Mintoff se jiġi inawgurat f’Diċembru li ġej fi Pjazza Paolino Vassallo f’Bormla. Il-Partit Laburista ħabbar dan f’għeluq it-tieni anniversarju mill-mewt tal-eks-Prim Ministru u Mexxej tal-Partit Laburista. Il-Partit Laburista qal fi stqarrija li dan il-monument se jsir fil-qalba tal-Kottonera, id-Distrett li fuqu dejjem ikkontesta l-Perit Mintoff matul il-karriera politika tiegħu. Qal li l-inawgurazzjoni tiegħu ser issir jumejn qabel Jum Ir-Repubblika b’tifkira ukoll tas-sehem ewlieni tiegħu biex Malta saret Repubblika.